A Törvényszék 2018. június 8-i végzése – Spychalski kontra Bizottság
(T-590/16. sz. ügy)1
(„Közszolgálat – Felvétel – Versenyvizsga-felhívás – Az EPSO/AD/177/10-ECO2013 nyílt versenyvizsga – A fő nyelv értékelése – A felperes nevének a tartaléklistára történő felvételét mellőző határozat – A hatáskör nyilvánvaló hiánya – Nyilvánvalóan minden jogi alapot nélkülöző kereset”)
Az eljárás nyelve: lengyel
Felek
Felperes: Michał Spychalski (Varsó, Lengyelország) (képviselő: A. Żołyniak ügyvéd)
Alperes: Európai Bizottság (képviselők: K. Herrmann és G. Gattinara meghatalmazottak)
Az ügy tárgya
Az EUMSZ 270. cikk alapján, egyrészt az Európai Személyzeti Felvételi Hivatal (EPSO) által szervezett EPSO/AD 177/10-ECO 2013 nyílt versenyvizsga vizsgabizottsága által hozott, a felperes nevének a tartaléklistára történő felvételét mellőző határozat megsemmisítése, másrész a kinevezésre jogosult hatóság arra történő kötelezése iránti kérelem, hogy a szóban forgó nyílt versenyvizsga alapján összeállított tartaléklistát egészítse ki a felperes nevével oly módon, hogy e kiegészítés érvényességi idejét hangolja össze a tartaléklista érvényességének idejével.
A végzés rendelkező része
A Törvényszék a keresetet elutasítja, részben mivel az minden jogi alapot nélkülöz, részben mivel a Törvényszék nyilvánvalóan nem rendelkezik hatáskörrel annak elbírálására.
A Törvényszék Michał Spychalskit kötelezi saját költségeinek, valamint az Európai Bizottság költségeinek viselésére.
____________
1     HL C 383., 2016.10.17. (eredetileg az Európai Unió Közszolgálati Törvényszékén F-20/16. szám alatt nyilvántartásba vett és 2016. szeptember 1-jén az Európai Unió Törvényszékéhez áttett ügy).